આ ગામના રહેવાસી ખોરાજીયા મીનાબેન, અમીનાબેન બાદી સહિતની મહિલાઓની સાથે વાત કરતા તેમણે જણાવ્યું હતું કે, લોકો માનવ સર્જિત ગંદકીના લીધે રોગનો ભોગ ન બને તેના માટે શૌચાલય વિહોણા મકાનોમાં સરકારની યોજના હેઠળ શોચાલય બનાવવામાં આવે છે જો કે, અમરાપર ગામે લોકોના ઘરમાં બનાવવામાં આવેલા શોચાલય શોભાના ગાંઠિયા સમાન બની ગયેલા છે કેમ કે, લોકોને પીવા અને વાપરવા માટે પૂરતા પ્રમાણમાં પાણી મળતું નથી ત્યારે ટોયલેટનો ઉપયોગ કરીને તેમાં પાણી કયાંથી નાખવું તે પ્રશ્ન ઉભો થાય છે જેથી ઘરમાં શોચાલય હોવા છતાં પણ આ ગામની મહિલાઓ સહિતના લોકોને ઘરની બહાર જ કુદરતી હાજતે જવું પડે છે